stanford-oval/wikipedia huggingface dataset:
เอเอชเค

รถจักร Alsthom รุ่น AHK หมายเลข 4226 ขณะทำขบวนรถชานเมืองที่ 342 ออกจากสถานีรังสิต
รถจักรดีเซลไฟฟ้าอัลสตอม เอเอชเค (AHK) เป็นรถจักรดีเซลไฟฟ้ารุ่นหนึ่งของการรถไฟแห่งประเทศไทย สั่งซื้อจากบริษัท Alsthom ประเทศฝรั่งเศส ผลิตโดยบริษัท Henschel และ Krupp ประเทศเยอรมนี (โดยชื่อเรียกของรถจักรรุ่นนี้มาจากชื่อของทั้ง 3 บริษัท) หมายเลขรถ 4201 - 4230 รวมจำนวนรถทั้งสิ้น 30 คัน

รถจักร Alsthom ทั้งหมด (ALS AHK ALD และ ADD) ช่วงยุคแรกของการรถไฟแห่งประเทศไทยนั้นมีบทบาทอย่างมาก เนื่องจากเป็นยุคที่เริ่มหันมาใช้รถจักรดีเซลไฟฟ้าอย่างเต็มตัวขึ้นแทนรถจักรไอน้ำในยุคก่อน โดยที่ก่อนหน้านี้ได้มีการสั่งซื้อรถจักรดีเซลไฟฟ้า GE-K มาก่อนแล้ว จำนวน 40 คัน (ล็อตที่ 1) และ 10 คัน (ล็อตที่ 2) ต่อมาได้มีการสั่งซื้อรถจักรดีเซลไฟฟ้าเพิ่มอีก คือ Alsthom รุ่น AD24C (ALS) หมายเลข 4101-4154 และสั่งต่อมาจนถึงรุ่น Alsthom รุ่น AD24C (ADD) หมายเลข 4401-4420 ในช่วงแรกรถจักร Alsthom ทั้งหมดถูกนำมาทำขบวนรถโดยสาร เช่น ขบวนรถเร็ว ขบวนรถด่วน ขบวนรถด่วนพิเศษ และรถสินค้า ก่อนที่ปัจจุบันจะถูกแทนที่ด้วยรถจักร QSY ส่วนใหญ่ HID และ GEA บางส่วน
รถจักร Alsthom รุ่น AHK หมายเลข 4208 ขณะจอดรอหลีก รถสินค้าที่ 558 ที่สถานีผาเสด็จ
เนื่องด้วยรถจักร Alsthom รุ่นนี้ได้ถูกลดบทบาทลงเป็นอย่างมาก จึงสามารถพบเห็นได้ตาม ขบวนรถเร็ว(บางขบวน) ขบวนรถธรรมดา ขบวนรถชานเมือง ขบวนรถท้องถิ่น และขบวนรถสินค้า(บางขบวน) โดยประเภทขบวนรถทั้งหมดที่ว่ามาขึ้นอยู่กับสถานการณ์และความจำเป็นในการพร้อมใช้งานเพื่อทำขบวนนั้นๆ ไม่สามารถระบุได้อย่างแน่ชัด
การติดตั้งระบบ ATP (Automatic Train Protection) สำหรับรถจักร Alsthom โดยใช้ระบบ European Train Control System รูปแบบ On board ให้กับหมายเลข 4218 4224 4227 โดยระบบ ETCS นี้ถูกใช้อย่างแพร่หลายในประเทศโซนยุโรปซึ่งเกี่ยวข้องกับความปลอดภัยบนทางรถไฟเช่น ช่วยลดอุบัติเหตุต่างๆบนทางรถไฟ อีกทั้งยังเพิ่มประสิทธิภาพในการเดินขบวนรถไฟทั้งภายในประเทศและนอกประเทศ ซึ่งการรถไฟแห่งประเทศไทยมีความสนใจที่จะติดตั้งระบบ ATP นี้ให้กับรถจักรเก่าเช่น เอแอลเอส เอแอลดี เอดีดี และ เอชไอดี เป็นต้น เพื่อเพิ่มประสิทธิภาพและความปลอดภัยให้กับหัวรถจักรและขบวนรถ
หมายเหตุ: ชื่อ "Alsthom" คือชื่อเดิมของบริษัท Alstom ในปัจจุบัน
รถจักร Alsthom มีเครื่องยนต์เดียว ดั้งเดิมตั้งแต่มาจากโรงงานคือเครื่องยนต์ Pielstick 16PA4V 185VG ที่ 2400 แรงม้า เป็นเครื่องยนต์แบบ 4 จังหวะ รูปแบบการจัดเรียงสูบแบบ V จำนวน 16 สูบ ใช้น้ำมันดีเซล สามารถทำความเร็วสูงสุดได้ถึงประมาณ 95 กม./ชม. ในปัจจุบันรถจักรเหล่านี้ได้ทำการติดตั้งเครื่องยนต์ใหม่อย่าง Caterpillar 3516B HD และ MTU 16V4000 R41R ไปแล้วบางส่วน เพื่อนำมาทดแทนเครื่องยนต์ Pielstick เดิมที่ในอนาคตอาจจะหาอะไหล่ยากขึ้น ช่วงล่างรถจักรมีแคร่ทั้งหมด 2 แคร่ แต่ละแคร่มี 3 เพลา 6 ล้อ แต่ละเพลามีมอเตอร์ลากจูงหรือที่เรียกว่า Traction motor เพลาละ 1 ลูก รวมทั้งหมด 6 ลูก แต่ละลูกทำหน้าที่เป็นตัวขับเคลื่อนหัวรถจักรเพื่อให้ลากจูงขบวนรถโดยสาร และขบวนรถสินค้าหนักได้  และเนื่องด้วยรถจักร Alsthom นี้มีอายุการใช้งานมาก หากลากจูงขบวนรถหนักเช่นรถสินค้าเที่ยวบรรทุก หรือรถโดยสารยาวๆ อาจทำให้เครื่องยนต์เกิดอาการร้อนได้ เนื่องจากการระบายความร้อนเครื่องยนต์เป็นแบบสมัยเก่า โดยรถจักรใหม่อย่าง CSR และ QSY และใช้ระบบระบายความร้อนด้วยพัดลม หากเครื่องยิ่งร้อนพัดลมก็จะยิ่งเป่าแรงขึ้น แต่อย่างไรก็ตามรถจักร Alsthom ก็ยังคงเป็นรถจักรยอดฮิตของใครหลายๆคน สามารถเจอได้ทุกที่ในประเทศไทย
รถจักรพิเศษ

หมายเลข 4203 4213 4216 4223  4229 และ 4230 เป็นรถจักรที่มีการหุ้มเกราะกันกระสุน
หมายเลข 4202  ทำการติดตั้งไซเรนบริเวณด้านบนห้องขับ
หมายเลข 4206 เป็นรถที่มีการปรับปรุงห้องขับ ติดตั้งเครื่องปรับอากาศทั้ง 2 ด้านห้องขับ (ปัจจุบันเครื่องปรับอากาศไม่สามารถใช้งานได้แล้ว)
หมายเลข 4214 4221 4227 ใช้เครื่องยนต์ Caterpillar 3516B HD
หมายเลข 4224 ใช้เครื่องยนต์ MTU 16V4000 R41R
หมายเลข 4218 (Thales) 4224 4227 (ECM-Progress Rail) ติดตั้งระบบ ETCS On board
รถจักรที่ตัดบัญชี

| หมายเลข | ลักษณะอุบัติเหตุ | ขบวนที่ทำ | วันที่ | สถานที่ | ความเสียหาย | สถานะปัจจุบัน | อ้างอิง |
| --- | --- | --- | --- | --- | --- | --- | --- |
| †4209 | ตกราง | รถจักรเปล่า | 4 เมษายน พ.ศ. 2557 | บริเวณสถานีรถไฟกลางดง | ทั้งหมด | ตัดบัญชี |  |
| †4215 | ชนกับรถแบ็กโฮ ไฟไหม้รถจักร | รถสินค้าสายเหนือไม่ทราบขบวน | - | - | ทั้งหมด | ตัดบัญชี |  |
| †4210 | ชนกับรถจักร GEA 4550 | ขบวนรถสินค้า 722 | 24 กุมภาพันธ์ พ.ศ. 2563 | บริเวณทางหลีก สถานีรถไฟปากท่อ | โครงประธานคดงอเสียหายหนัก | ตัดบัญชี |  |
แหล่งข้อมูลอื่น

รถไฟไทยแกลลอรี่
ภาพการลำเลียงรถจักรดีเซลไฟฟ้าเอเอชเค วันที่ 21 กันยายน พ.ศ. 2523
เสือโคร่งจีนใต้

| เสือโคร่งจีนใต้ |
| --- | --- |

แม่เสือชื่อ "คาเธย์"
สถานะการอนุรักษ์
 อาจจะสูญพันธุ์ไปจากธรรมชาติแล้ว  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Panthera
สปีชีส์::  P.  tigris
สปีชีส์ย่อย:: P.  t. amoyensis
Trinomial name
Panthera tigris amoyensis (Hilzheimer, 1905)

แผนที่แสดงที่อยู่ในธรรมชาติของเสือโคร่งจีนใต้
เสือโคร่งจีนใต้ หรือ เสือโคร่งจีน หรือ เสือโคร่งเซียะเหมิน (อักษรจีนตัวเต็ม: 华南虎, อักษรจีนตัวย่อ: 華南虎, หัวหนันหู่) เสือโคร่งพันธุ์ย่อยพันธุ์หนึ่ง  มีชื่อวิทยาศาสตร์ว่า Panthera tigris amoyensis อยู่ในวงศ์เสือและสิงโต (Felidae) รูปร่างเหมือนเสือโคร่งทั่วไป แต่มีสีขนที่อ่อนกว่าเสือโคร่งเบงกอล (P. t. tigris) หรือเสือโคร่งอินโดจีน (P. t. corbetti) มีหางสั้นกว่า มีลวดลายที่น้อยกว่า นับเป็นเสือโคร่งชนิดที่มีลวดลายน้อยที่สุด มีขนาดรูปร่างและน้ำหนักเล็กกว่าเสือโคร่งอินโดจีนเล็กน้อย และมีลักษณะของโครงสร้างกะโหลกที่แตกต่างออกไป มีเบ้าตาลึก และมีโหนกนูนเล็กน้อยบริเวณด้านหลังต้นคอ
มีการกระจายพันธุ์อยู่เฉพาะประเทศจีนทางตอนใต้ ตามที่ปรากฏหลักฐานพบว่า เสือชนิดนี้อาศัยอยู่ในบริเวณประเทศจีนมากว่า 2 ล้านปีแล้ว และเชื่อว่าเป็นต้นสายพันธุ์ของเสือโคร่งพันธุ์อื่น ๆ แต่ปัจจุบัน มีสถานะขั้นวิกฤตในธรรมชาติ โดยพบในธรรมชาติครั้งสุดท้ายเมื่อปี พ.ศ. 2507 คาดว่ามีเหลืออยู่ในธรรมชาติราว 30 ตัว และมี 60 ตัวที่อยู่ในสวนสัตว์ประเทศจีน ในอดีตเชื่อว่าอาจมีในเกาหลีใต้ด้วย แต่ปัจจุบันไม่พบแล้ว
อุปนิสัยของเสือโคร่งจีนใต้ เหมือนกับเสือโคร่งทั่วไป คือ ชอบเล่นน้ำและมีพฤติกรรมล่าเหยื่อที่คล้ายคลึงกันคือซ่อนเหยื่อและมักกินเนื้อบริเวณสะโพกก่อน
ในปี พ.ศ. 2546 ทางการจีนได้ร่วมมือกับทางการแอฟริกาใต้ทำโครงการการอนุรักษ์และขยายพันธุ์เสือโคร่งจีน โดยใช้พื้นที่ป่าของแอฟริกาใต้เป็นสถานที่อาศัยและขยายพันธุ์ เนื่องจากสภาพภูมิประเทศเป็นที่โล่งกว้างขวางและมีภูมิอากาศที่เหมาะสม มีฝนตกเหมาะกับอุปนิสัยที่ชอบเล่นน้ำของเสือ โดยใช้เนื้อที่ 330 ตารางกิโลเมตร ซึ่งเคยเป็นฟาร์มเลี้ยงแกะมาก่อน การขยายพันธุ์ประสบความสำเร็จเมื่อวันที่ 23 พฤศจิกายน พ.ศ. 2550 เมื่อแม่เสือชื่อ "คาเธย์" ได้คลอดลูกเสือเพศผู้ออกมาตัวหนึ่ง จากการผสมกับเสือเพศผู้ชื่อ "ไทเกอร์วู้ด" นับเป็นครั้งแรกที่ลูกเสือโคร่งจีนใต้ได้ถือกำเนิดขึ้นนอกประเทศจีน ทางเจ้าหน้าที่โครงการคาดว่าในอีก 15 ปี ข้างหน้า จะได้ลูกเสือเช่นนี้ออกมาเป็นจำนวนมากขึ้น
แหล่งข้อมูลอื่น

ข้อมูลที่เกี่ยวข้องกับ Panthera tigris amoyensis ที่วิกิสปีชีส์
| ด ค กเสือโคร่ง |
| --- | --- | --- |
| สายพันธุ์ที่ยังอยู่ | เสือโคร่งไซบีเรีย • เสือโคร่งเบงกอล • เสือโคร่งจีนใต้ • เสือโคร่งอินโดจีน • เสือโคร่งสุมาตรา • เสือโคร่งมลายู |  |
| สายพันธุ์ที่สูญพันธุ์แล้ว | เสือโคร่งแคสเปียน • เสือโคร่งบาหลี • เสือโคร่งชวา |  |
ไชยรัตน์ หมัดศิริ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ไชยรัตน์ หมัดศิริ
วันเกิด:   (1982-09-29) 29 กันยายน ค.ศ. 1982 (42 ปี)
สถานที่เกิด:  สงขลา, ประเทศไทย
ส่วนสูง:  1.78 m (5 ft 10 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  สงขลา
หมายเลข:  10
สโมสรอาชีพ*
| ปี |  ทีม |  ลงเล่น |  (ประตู) |
| 2007 |  เมืองทอง ยูไนเต็ด |  4 |  (0) |
| 2009–2011 |  สงขลา |  25 |  (9) |
| 2012–2016 |  สงขลา ยูไนเต็ด |  82 |  (10) |
| 2017–2018 |  หาดใหญ่ |  26 |  (2) |
| 2019–2021 |  สงขลา |  24 |  (3) |
| 2022–2023 |  ยังสิงห์ หาดใหญ่ ยูไนเต็ด |  10 |  (0) |
| 2023 |  สงขลา |  0 |  (0) |
จัดการทีม
2021:  สงขลา (รักษาการ)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 มีนาคม 2566
ไชยรัตน์ หมัดศิริ (en:Chairat Madsiri) เกิดเมื่อวันที่ 29 กันยายน พ.ศ. 2525 ที่จังหวัดสงขลา อดีตนักฟุตบอลอาชีพชาวไทย
เขาเคยเล่นให้กับสงขลา ยูไนเต็ดและสโมสรฟุตบอลสงขลา
กรมเจ้าท่า

| --- | --- |
Marine Department
เครื่องหมายราชการ
 อาคารของกรมเจ้าท่า มองจากแม่น้ำเจ้าพระยา
ภาพรวมกรม
ก่อตั้ง: 5 สิงหาคม พ.ศ. 2402; 165 ปีก่อน (2402-08-05)
กรมก่อนหน้า: กรมท่ากลาง กรมท่าซ้าย กรมท่าขวา กรมท่า สำนักงานคณะกรรมการส่งเสริมการพาณิชย์นาวี กรมการขนส่งทางน้ำและพาณิชยนาวี
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 1278 ถนนโยธา แขวงตลาดน้อย เขตสัมพันธวงศ์ กรุงเทพมหานคร 10100
งบประมาณต่อปี: 4,913,846,500 บาท (พ.ศ. 2568)
ฝ่ายบริหารกรม: กริชเพชร ชัยช่วย, อธิบดี นรินทร์ศักย์ สัทธาประสิทธิ์, รองอธิบดี ว่าง, รองอธิบดี ว่าง, รองอธิบดี
ต้นสังกัดกรม: กระทรวงคมนาคม
เว็บไซต์: เว็บไซต์ของกรม
กรมเจ้าท่า (อังกฤษ: Marine Department; เคยใช้ชื่อ: กรมการขนส่งทางน้ำและพาณิชยนาวี) มีหน้าที่ดูแลพื้นน้ำและการเดินทางทางน้ำ มีสำนักงานตั้งอยู่ที่ 1278 ถนนโยธา แขวงตลาดน้อย เขตสัมพันธวงศ์ กรุงเทพมหานคร
ประวัติ

หน่วยงานที่ดูแลพื้นน้ำและการเดินทางทางน้ำของไทยมีมาตั้งแต่สมัยกรุงสุโขทัยเป็นราชธานี โดยมีชื่อเรียกหน่วยงานว่า เจ้าภาษี นายด่าน หรือ นายขนอมตลาด ซึ่งทั้งหมดทำหน้าที่บังคับการจอดสมอเรือค้าขาย เก็บค่าธรรมเนียมเรือค้าขายที่เข้าและออกราชอาณาจักร โดยอยู่ในความปกครอง บังคับบัญชาของกรมพระคลัง
ในสมัยกรุงศรีอยุธยาเป็นราชธานี หน่วยงานนี้มีชื่อเรียกว่า "กรมท่า" หรือ "กรมเจ้าท่า" อยู่ในความควบคุมดูแลของกรมพระคลังสินค้า ซึ่งสันนิษฐานว่าตั้งขึ้นในสมัยพระเจ้าปราสาททอง เป็นหน่วยงานหลวงเพื่อผูกขาดสินค้าบางอย่างเป็นสินค้าต้องห้าม ไม่ให้พ่อค้าประชาชนซื้อขายโดยตรง นอกจากผูกขาดซื้อขายสินค้าแล้ว พระคลังสินค้ายังมีหน้าที่เรียกเก็บค่าธรรมเนียมเรือสินค้าต่างชาติ ค่าภาษีสินค้าและค่าธรรมเนียมเข้าออก
ต่อมาจนกระทั่งสมัยกรุงรัตนโกสินทร์เป็นราชธานี ในสมัยพระบาทสมเด็จพระจอมเกล้าเจ้าอยู่หัว ทางราชการได้ทำสัญญาจ้างกัปตัน จอห์น บูช (John bush) ชาวอังกฤษ มาเป็นผู้ริเริ่มงานฝ่ายเจ้าท่า มีการลงนามในสัญญาระหว่างไทยกับอังกฤษ เมื่อวัน 8ฯ9 ค่ำ จุลศักราช 1221 ปีมะแม เอกศก ตรงกับวันศุกร์ที่ 5 สิงหาคม พ.ศ. 2402 กรมเจ้าท่าจึงถือเอาวันที่ 5 สิงหาคมของทุกปี เป็นวันคล้ายวันสถาปนากรมเจ้าท่า และต่อมา กรมเจ้าท่า ซึ่งแต่เดิมสังกัดในกรมพระคลัง ได้ย้ายสังกัดไปอยู่ในกระทรวงการต่างประเทศ และเมื่อ พ.ศ. 2432 ได้ย้ายไปอยู่กับกระทรวงโยธาธิการ
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ โปรดเกล้าฯ ให้ตั้งที่ทำการของกรมที่ตึกเจ้าสัวเส็งริมแม่น้ำเจ้าพระยา ข้างตลาดน้อย ตรงข้ามปากคลองสาน (คือที่ตั้งของกรมเจ้าท่าในปัจจุบัน) ต่อมาใน พ.ศ. 2444 ได้ย้ายสังกัดกรมเจ้าท่าไปขึ้นอยู่ในกระทรวงนครบาล และใน พ.ศ. 2448 กรมเจ้าท่าได้ยกฐานะเป็นกรมชั้นอธิบดี และพระบาทสมเด็จพระจุลจอมเกล้าเจ้าอยู่หัว ทรงให้ตราพระราชบัญญัติการเดินเรือในน่านน้ำไทย ร.ศ. 124 (พ.ศ. 2448) และในปีนี้เอง ทรงเริ่มปรับปรุงกิจกรรมกรมเจ้าท่าขึ้นใหม่ โดยยกเอางานบางส่วนจากกรมคลองเดิมมารวมกับกรมเจ้าท่า
ในรัชสมัยพระบาทสมเด็จพระมงกุฏเกล้าเจ้าอยู่หัว ทางราชการได้ยกกระทรวงนครบาลซึ่งกรมเจ้าท่าสังกัด อยู่ไปรวมกับกระทรวงมหาดไทย จนกระทั่งปี พ.ศ. 2484 กรมเจ้าท่าจึงได้ย้ายสังกัดเป็นครั้งสุดท้าย มาขึ้นกับกระทรวงคมนาคมอย่างเช่นปัจจุบัน
ในปี พ.ศ. 2545 ได้มีการปฏิรูปราชการเพื่อให้การทำงานมีความเหมาะสมกับสภาพของงาน ได้มีการรวมสำนักงานคณะกรรมการส่งเสริมกิจการพาณิชยนาวี ให้เป็นหน่วยงานในสังกัดกรมเจ้าท่า แล้วเปลี่ยนชื่อจากกรมเจ้าท่า เป็นกรมการขนส่งทางน้ำและพาณิชยนาวี สังกัดกระทรวงคมนาคม มีภารกิจเกี่ยวกับการส่งเสริมการพัฒนาระบบการขนส่งทางน้ำและการพาณิชยนาวี ให้มีการเชื่อมต่อระบบการขนส่งอื่นๆ ทั้งการขนส่งผู้โดยสารและสินค้า ท่าเรือ อู่เรือ กองเรือไทย และกิจการเกี่ยวเนื่อง เพื่อให้ประชาชนได้รับความสะดวกรวดเร็ว ทั่วถึง และปลอดภัย ตลอดจนการสนับสนุนภาคการส่งออกให้มีความเข้มแข็ง
ปี พ.ศ. 2552 มีพระราชกฤษฎีกา เปลี่ยนชื่อกรมการขนส่งทางน้ำและพาณิชยนาวี เป็น "กรมเจ้าท่า" พ.ศ. 2552 เพื่อให้สอดคล้องกับการปฏิบัติภารกิจของส่วนราชการ และเป็นการระลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ทรงพระกรุณาโปรดเกล้าฯ พระราชทานนามหน่วยงาน
อำนาจและหน้าที่

กรมเจ้าท่า เป็นองค์กรหลักในการกำกับดูแล ส่งเสริม พัฒนาระบบการขนส่งทางน้ำและพาณิชยนาวีให้มีความปลอดภัย มีประสิทธิภาพตามมาตรฐานสากล ส่งเสริมการพัฒนาระบบการขนส่งทางน้ำและการพาณิชยนาวีให้มีการเชื่อมต่อกับระบบการขนส่งอื่นๆ ทั้งการขนส่งผู้โดยสารและสินค้า ท่าเรือ อู่เรือ กองเรือไทย และกิจการเกี่ยวเนื่อง เพื่อให้ประชาชนได้รับความสะดวก รวดเร็ว ทั่วถึงและปลอดภัยตลอดจน
การสนับสนุนภาค การส่งออกให้มี ความเข้มแข็ง โดยมีอำนาจหน้าที่ดังนี้
ดำเนินการตามกฎหมายว่าด้วยการเดินเรือในน่านน้ำไทย กฎหมายว่าด้วยเรือไทย กฎหมายว่าด้วยเรือโดนกัน กฎหมายว่าด้วยการส่งเสริมการพาณิชยนาวี และกฎหมายอื่นที่เกี่ยวข้อง
ศึกษาและวิเคราะห์เพื่อพัฒนาโครงสร้างพื้นฐานการขนส่งทางน้ำ
ดำเนินการจัดระเบียบการขนส่งทางน้ำและกิจการพาณิชยนาวี
ร่วมมือและประสานงานกับองค์การ และหน่วยงานที่เกี่ยวข้องทั้งในประเทศ และต่างประเทศในด้านการขนส่งทางน้ำ การพาณิชยนาวีและในส่วนที่เกี่ยวกับอนุสัญญา และความตกลงระหว่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวง หรือคณะรัฐมนตรีมอบหมาย
หน่วยงานในสังกัด

| --- | --- |
 สำนักงานเลขานุการกรม  กองกำกับการพาณิชยนาวี  กองคลัง  กองมาตรฐานคนประจำเรือ  กองวิศวกรรม  กองส่งเสริมการพาณิชยนาวี  กองสำรวจและแผนที่  ศูนย์ฝึกพาณิชยนาวี  สำนักกฎหมาย  สำนักความปลอดภัยและสิ่งแวดล้อมทางน้ำ  สำนักนำร่อง:  สำนักแผนงาน  สำนักพัฒนาและบำรุงรักษาทางน้ำ  สำนักมาตรฐานทะเบียนเรือ  สำนักมาตรฐานเรือ  สำนักงานเจ้าท่าภูมิภาคที่ 1  สำนักงานเจ้าท่าภูมิภาคที่ 2  สำนักงานเจ้าท่าภูมิภาคที่ 3  สำนักงานเจ้าท่าภูมิภาคที่ 4  สำนักงานเจ้าท่าภูมิภาคที่ 5  สำนักงานเจ้าท่าภูมิภาคที่ 6  สำนักงานเจ้าท่าภูมิภาคที่ 7
แหล่งข้อมูลอื่น

กระทรวงคมนาคม เก็บถาวร 2015-09-20 ที่ เวย์แบ็กแมชชีน
กรมเจ้าท่า เก็บถาวร 2007-06-25 ที่ เวย์แบ็กแมชชีน
| ด ค กหน่วยงานในกระทรวงคมนาคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมการขนส่งทางบก  กรมทางหลวง  กรมเจ้าท่า  กรมท่าอากาศยาน  กรมทางหลวงชนบท  สำนักงานนโยบายและแผนการขนส่งและจราจร  กรมการขนส่งทางราง  |  |
| รัฐวิสาหกิจ |  บริษัท ท่าอากาศยานไทย จำกัด (มหาชน)  การท่าเรือแห่งประเทศไทย  การรถไฟแห่งประเทศไทย  บริษัท ขนส่ง จำกัด  การทางพิเศษแห่งประเทศไทย  การรถไฟฟ้าขนส่งมวลชนแห่งประเทศไทย  องค์การขนส่งมวลชนกรุงเทพ  บริษัท วิทยุการบินแห่งประเทศไทย จำกัด  สถาบันการบินพลเรือน  บริษัท รถไฟฟ้า รฟท. จำกัด  |  |
| องค์การมหาชน |  สถาบันวิจัยและพัฒนาเทคโนโลยีระบบราง  |  |
| หน่วยงานอื่นของรัฐ |  สำนักงานการบินพลเรือนแห่งประเทศไทย  |  |
| หน่วยงานในอดีต |  กรมการบินพลเรือน  |  |
หมวดหมู่
ท่าเรือกรมเจ้าท่า ติดแม่น้ำเจ้าพระยา
สโมสรฟุตบอลหญิงโรงเรียนกีฬาจังหวัดนครศรีธรรมราช

สโมสรฟุตบอลหญิงโรงเรียนกีฬาจังหวัดนครศรีธรรมราช เป็นสโมสรฟุตบอลหญิงในประเทศไทย โดยเป็นสโมสรจากจังหวัดนครศรีธรรมราช ปัจจุบันลงเล่นในไทยวีเมนส์ลีก โดยเริ่มต้นส่งทีมเข้าร่วมแข่งขันครั้งแรกในปี 2553 ปัจจุบันใช้สนามกีฬาองค์การบริหารส่วนจังหวัดนครศรีธรรมราช (ชาติตระการโกศล) เป็นสนามเหย้าของสโมสร
การเปลี่ยนชื่อทีม

ทุ่งสง ซิตี้ : พ.ศ.2553 - 2554
สมาคมกีฬาจังหวัดนครศรีธรรมราช : พ.ศ.2555 - 2559
นครศรี เลดี้ เอสเอส : พ.ศ.2560 - 2561
เอ็มเอช นครศรี เลดี้ : พ.ศ.2562 – 2567
โรงเรียนกีฬาจังหวัดนครศรีธรรมราช : พ.ศ.2567 – ปัจจุบัน
ทีม > ทีมปัจจุบัน

ณ วันที่ 9 กุมภาพันธ์ 2564 ( )

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สโมสรพันธมิตร > พันธมิตรในประเทศ

เอ็มเอชคอน สุราษฎร์ฯ ซิตี้
เอ็มเอช นครศรี
แหล่งข้อมูลเพิ่มเติม

เฟซบุ๊กอย่างเป็นทางการของสโมสร
คิม ย็อง-กว็อน

นักฟุตบอลชาวเกาหลีใต้ (เกิด ค.ศ. 1990)
| --- | --- |
คิม ย็อง-กว็อน
ฮันกึล: 김영권
ฮันจา: 金英權
อาร์อาร์: Gim Yeonggwon 
เอ็มอาร์: Kim Yŏnggwŏn 
IPA: /ki.mjʌŋ.ɡwʌn/ หรือ /kim.jʌŋ.ɡwʌn/
คิม ย็อง-กว็อน (เกาหลี: 김영권; 27 กุมภาพันธ์ ค.ศ. 1990 – ) เป็นนักฟุตบอลระดับอาชีพชาวเกาหลีใต้ ผู้ทำหน้าที่ให้แก่สโมสรฟุตบอลอุลซันฮุนได รวมถึงฟุตบอลทีมชาติเกาหลีใต้
ชีวิตในวัยเด็ก

คิมเป็นชาวนครช็อนจู ตอนที่เขาอยู่มิดเดิลสกูล เขาไม่ได้รับการยกย่องมากนักเนื่องจากผู้ฝึกสอนมองว่ารูปร่างเอวบางร่างน้อยของเขาเป็นข้อเสีย ต่อมา คิมเริ่มพิจารณาที่จะเป็นนักฟุตบอลระดับอาชีพเมื่อผู้จัดการทีมเยาวชนระดับชาติอย่างฮง มย็อง-โบ ไปเยี่ยมไฮสกูลของคิมเพื่อพูดคุยกับทีมของเขา
คิมเป็นนักฟุตบอลวิทยาลัยและฟุตซอลให้แก่มหาวิทยาลัยช็อนจู ซึ่งใน ค.ศ. 2009 เขาเข้าร่วมในฟุตซอลลีกของสมาคมฟุตบอลเกาหลี และได้เป็นแชมป์รวมถึงผู้ทำประตูสูงสุด ตลอดจนอาชีพฟุตซอลช่วยในด้านเทคนิคของเขาได้เป็นอย่างมาก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิม ย็อง-กว็อน
Kim Young-gwon – National Team Stats at KFA (ในภาษาเกาหลี)
คิม ย็อง-กว็อน – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ข้อมูลของ คิม ย็อง-กว็อน ที่ ซ็อกเกอร์เวย์
คิม ย็อง-กว็อน ที่เจลีก (ญี่ปุ่น)
เฮโรอีน

บทความนี้เกี่ยวกับยาบรรเทาปวดและสารเสพติด สำหรับภาพยนตร์โดย หม่อมเจ้าชาตรีเฉลิม ยุคล ดูที่ เฮโรอีน (ภาพยนตร์)
| --- | --- |


ข้อมูลทางคลินิก
ชื่ออื่น: Diacetylmorphine, acetomorphine, (dual) acetylated morphine, morphine diacetate, Diamorphine (BAN UK)
AHFS/Drugs.com: heroin
Dependenceliability: สูงมาก
Addictionliability: สูงมาก
ช่องทางการรับยา: ฉีดเข้าทางหลอดเลือดดำ หายใจเข้า transmucosal ทางปาก พ่นจมูก ไส้ตรง ฉีดเข้ากล้ามเนื้อ ฉีดเข้าชั้นใต้ผิวหนัง ฉีดเข้าช่องไขสันหลัง
ประเภทยา: โอปิออยด์
รหัส ATC: N07BC06 (WHO) 
กฏหมาย
สถานะตามกฏหมาย:  AU: S9 (ต้องห้าม)   BR: Class A1 (สารเสพติด)   CA: Schedule I   DE: Anlage I, II and III   NZ: Class A   UK: Class A   US: Schedule I   UN: Narcotic Schedules I and IV  
ข้อมูลเภสัชจลนศาสตร์
ชีวประสิทธิผล: <35% (ทางปาก), 44–61% (หายใจเข้า)
การจับกับโปรตีน: 0% (morphine metabolite 35%)
การเปลี่ยนแปลงยา: ตับ
ระยะเริ่มออกฤทธิ์: ภายในไม่กี่นาที
ครึ่งชีวิตทางชีวภาพ: 2–3 นาที
ระยะเวลาออกฤทธิ์: 4 ถึง 5 ชั่วโมง
การขับออก: 90% ไตในฐานะglucuronide ส่วนน้ำดี
ตัวบ่งชี้
 ชื่อตามระบบ IUPAC (5α,6α)-7,8-didehydro-4,5-epoxy-17-methylmorphinan-3,6-diol diacetate 
เลขทะเบียน CAS: 561-27-3 Y HCl: 1502-95-0 Y
PubChem CID: 5462328
DrugBank: DB01452 Y
ChemSpider: 4575379 Y
UNII: 70D95007SX HCl: 8H672SHT8E Y
ChEBI: CHEBI:27808 Y
ChEMBL: CHEMBL459324 Y
ECHA InfoCard: 100.008.380 
ข้อมูลทางกายภาพและเคมี
สูตร: C21H23NO5
มวลต่อโมล: 369.417 g·mol−1
แบบจำลอง 3D (JSmol): Interactive image
 SMILES CC(OC1=C(O[C@@H]2[C@]34CCN(C)[C@@H]([C@@H]4C=C[C@@H]2OC(C)=O)C5)C3=C5C=C1)=O 
 InChI InChI=1S/C21H23NO5/c1-11(23)25-16-6-4-13-10-15-14-5-7-17(26-12(2)24)20-21(14,8-9-22(15)3)18(13)19(16)27-20/h4-7,14-15,17,20H,8-10H2,1-3H3/t14-,15+,17-,20-,21-/m0/s1 Y Key:GVGLGOZIDCSQPN-PVHGPHFFSA-N Y 
  (verify)
 สารานุกรมเภสัชกรรม
เฮโรอีน (อังกฤษ: heroin) มีอีกชื่อว่า ไดอาเซทิลมอร์ฟีน (diacetylmorphine) และ ไดอามอร์ฟีน (diamorphine) กับชื่ออื่น ๆ เป็นโอปิออยด์มีกำลังที่ส่วนใหญ่ใช้ในฐานะยากระตุ้นความบันเทิงที่ก่อให้เกิดอาการเคลิ้มสุข ไดอามอร์ฟีนทางการแพทย์เป็นเกลือไฮโดรคลอไรด์บริสุทธิ์ มีการขายผงขาวและน้ำตาลอย่างผิดกฎหมายจำนวนมากทั่วโลก เนื่องจากเฮโรอีนสามารถ "ตัด" ได้หลายรูปแบบ เฮโรอีนใช้ในทางการแพทย์ในหลายประเทศเพื่อบรรเทาอาการปวด อย่างในช่วงคลอดลูก หรือมีโรคหัวใจวาย เช่นเดียวกันกับการบำบัดทดแทนโอปิออยด์
ผลข้างเคียงโดยทั่วไปได้แก่การกดการหายใจ (หายใจน้อยลง) ปากแห้ง เซื่องซึม การทำงานทางจิตบกพร่อง ท้องผูก และการติด การใช้งานด้วยวิธีการฉีดสามารถก่อให้เกิดฝี การติดเชื้อที่เยื่อบุหัวใจ เชื้อที่ติดต่อทางเลือด และโรคปอดอักเสบ หลังการใช้งานเป็นเวลายาวนาน อาการที่เกี่ยวกับการหยุดใช้งานโอปิออยด์จะเริ่มมีผลหลังใช้งานครั้งสุดท้ายภายในไม่กี่ชั่วโมง ถ้าฉีดเข้าเส้นเลือด เฮโรอีนจะมีผลมากกว่ามอร์ฟีนในขนาดเดียวกันสองถึงสามเท่า เฮโรอีนมักปรากฏเป็นผงสีขาวหรือน้ำตาล
แหล่งข้อมูลอื่น

เฮโรอีน ที่เว็บไซต์ Curlie
NIDA InfoFacts on Heroin
ONDCP Drug Facts เก็บถาวร 2011-02-08 ที่ เวย์แบ็กแมชชีน
U.S. National Library of Medicine: Drug Information Portal – Heroin
BBC Article entitled 'When Heroin Was Legal'. References to the United Kingdom and the United States
Drug-poisoning Deaths Involving Heroin: United States, 2000–2013 U.S. Department of Health and Human Services, Centers for Disease Control and Prevention, National Center for Health Statistics.
Heroin Trafficking in the United States (2016) by Kristin Finklea, Congressional Research Service.
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ถนนประชาอุทิศ (ฝั่งธนบุรี)

ถนนประชาอุทิศ บริเวณตลาดใหม่ทุ่งครุ
ถนนประชาอุทิศ (อักษรโรมัน: Thanon Pracha Uthit) เป็นถนนที่แยกจากถนนสุขสวัสดิ์ (แยกประชาอุทิศ) ที่เขตราษฎร์บูรณะ กรุงเทพมหานคร ลอดผ่านทางพิเศษเฉลิมมหานครในท้องที่เขตราษฎร์บูรณะ ตัดกับถนนพุทธบูชา (แยกนาหลวง) และลอดผ่านถนนกาญจนาภิเษก (ด้านใต้) ในท้องที่เขตทุ่งครุ ตัดผ่านมหาวิทยาลัยเทคโนโลยีพระจอมเกล้าธนบุรี ไปบรรจบกับถนนเลียบคลองสรรพสามิตที่อำเภอพระสมุทรเจดีย์ จังหวัดสมุทรปราการ โดยในเขตจังหวัดสมุทรปราการมีชื่อเรียกว่า "ถนนประชาอุทิศ-คู่สร้าง"
สถานที่สำคัญ

มหาวิทยาลัยเทคโนโลยีพระจอมเกล้าธนบุรี
โรงเรียนวัดพุทธบูชา
โรงเรียนอิสลามวิทยาลัยแห่งประเทศไทย
ศูนย์กีฬาเฉลิมพระเกียรติ
โรงเรียนราษฎร์บูรณะ
วัดทุ่งครุ
โรงเรียนวัดทุ่งครุ
สำนักงานเขตทุ่งครุ
สำนักงานขนส่งจังหวัดสมุทรปราการ สาขาอำเภอพระประแดง
วัดคู่สร้าง
รายชื่อทางแยก

| จังหวัด | เขต | กม> ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
 ถนนประชาอุทิศ (เขตกรุงเทพมหานครควบคุม)
| กรุงเทพมหานคร | ราษฎร์บูรณะ | 0+000 | แยกสุขสวัสดิ์ กม.9 |  ถนนสุขสวัสดิ์ ไป พระประแดง                 |  ถนนสุขสวัสดิ์  ไป ดาวคะนอง |
| กรุงเทพมหานคร | ราษฎร์บูรณะ |  | - | ซ.ประชาอุทิศ 3 ไป สุขสวัสดิ์, ทางพิเศษเฉลิมมหานคร  |  ถนนจอมทองบูรณะ ไป พระรามที่ 2 |
| กรุงเทพมหานคร | ทุ่งครุ |  | แยกนาหลวง |  ถนนประชาอุทิศ ไป ครุใน, วัดคู่สร้าง                 |  ถนนพุทธบูชา ไป พระรามที่ 2 |
| กรุงเทพมหานคร | ทุ่งครุ | 1+000 | แยกครุใน |  ถนนครุใน ไป สุขสวัสดิ์  | - |
| กรุงเทพมหานคร | ทุ่งครุ | 1+490 |  |  ถนนคู่ขนานกาญจนาภิเษก , ไป สุขสวัสดิ์  |  ถนนคู่ขนานกาญจนาภิเษก , ไป ถนนบางขุนเทียนชายทะเล |
| กรุงเทพมหานคร | ทุ่งครุ |  | แยกประชาอุทิศ 90 | ไม่มี                 |  ซ.ประชาอุทิศ 90 ไป แฟลตทุ่งครุ, วัดคลองสวน |
ถนนประชาอุทิศ-วัดคู่สร้าง (เขตองค์การบริหารส่วนจังหวัดสมุทรปราการควบคุม)
| สมุทรปราการ | พระสมุทรเจดีย์ |  | - | -                 | ซ.ประชาสามัคคี ไป วัดคลองสวน, เทียนทะเล 25 |
| สมุทรปราการ | พระสมุทรเจดีย์ |  | - | ซ.สุขสวัสดิ์ 84 ไป สุขสวัสดิ์  | ไม่มี |
| สมุทรปราการ | พระสมุทรเจดีย์ |  | แยกวัดคู่สร้าง | ซ.โค้งสนวัดคู่สร้าง ไป วัดคู่สร้าง,  ซ.วัดใหญ่                 | ไม่มี |
| สมุทรปราการ | พระสมุทรเจดีย์ |  | แยกบ.ศาลาแดง |  ถนนเลียบคลองสรรพสามิต ไป สุขสวัสดิ์, ป้อมพระจุลฯ  | สป.4010 ไป ศาลพันท้ายนรสิงห์, สมุทรสาคร |
      สะพาน              กำลังก่อสร้างหรือโครงการในอนาคต
กีฬาเยาวชนแห่งชาติ (ประเทศไทย)

| --- | --- |
ตรากีฬาแห่งชาติ
ธงกีฬาเยาวชนแห่งชาติ
ก่อตั้ง: ครั้งที่ 1  ที่นครราชสีมา พ.ศ. 2528
จัดขึ้นทุก: 1 ปี
ครั้งล่าสุด: ครั้งที่ 38  ที่นครสวรรค์ พ.ศ. 2567
วัตถุประสงค์: สร้างความแข็งแกร่งให้แก่วงการกีฬาของชาติ
สำนักงานใหญ่: การกีฬาแห่งประเทศไทย เขตบางกะปิ กรุงเทพมหานคร
ผู้ว่าการ: ก้องศักด ยอดมณี
หมายเหตุ: แบ่งเป็นกีฬาแห่งชาติ, กีฬาเยาวชนแห่งชาติ, กีฬานักเรียนนักศึกษาแห่งประเทศไทย, กีฬามหาวิทยาลัยแห่งประเทศไทย และ กีฬามหาวิทยาลัยเทคโนโลยีราชมงคลแห่งประเทศไทย
กีฬาเยาวชนแห่งชาติ (อังกฤษ: Thailand National Youth Games) เป็นมหกรรมกีฬาเยาวชน และยุวชน ควบคุมโดยการกีฬาแห่งประเทศไทย ที่จัดขึ้นครั้งแรกที่จังหวัดนครราชสีมา จัดระหว่างวันที่ 26 เมษายน ถึง 2 พฤษภาคม พ.ศ. 2528 มีการกำหนดอายุผู้เข้าแข่งขันให้มีอายุระหว่าง 14-18 ปี การแข่งขันจะมีขึ้นทุกปีซึ่งสอดคล้องกับรูปแบบของกีฬาแห่งชาติในปัจจุบัน
ในประวัติศาสตร์ของกีฬาเยาวชนแห่งชาติ มีจังหวัดเจ้าภาพจัดการแข่งขันแล้ว 30 จังหวัด โดยมี 76 จังหวัด และกรุงเทพมหานคร เข้าร่วม โดยกีฬาเยาวชนแห่งชาติครั้งล่าสุด คือ กีฬาเยาวชนแห่งชาติ ครั้งที่ 39 จัดขึ้นที่จังหวัดราชบุรี